gl en gl gl gl gl gl ja en gl gl gl gl gl gl gl gl gl gl gl gl gl gl gl gl gl es en gl es gl gl gl gl es es gl ja gl gl gl gl cs it de es it es es es gl it es es en es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: Deteñen, interrogan, acusan e queren xulgar un neno coma se fose adulto por ser pobre e extranxeiro
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
A.K., natural de Mali e menor de idade, vai ser xulgado pola xurisdición penal de adultos o próximo 5 de xuño, acusado dun delito de falsidade documental.
A.K. entra "ilegalmente" en Melilla e é internado nun CIE, onde manifesta ser maior de idade e natural de Burkina Faso co fin de evitar a extradición ao seu país. Máis tarde, despois de recibir o seu pasaporte, Documento de Identidade e certificado de nacemento (nos que constaba a súa minoría de idade) enviados pola súa familia dende Mali, ingresa no Centro de Observación e Acollida (COA) dependente do Servizo de Menores da DGA.
Como, ao parecer, a administración presupón que todos os menores estranxeiros menten, dende o COA séguese o procedemento habitual. É dicir: a súa condición de estranxeiro prima sobre a de menor. Trasládase A.K. a estranxeiría onde, malia non cometer ningún delito, é interrogado sobre a súa documentación nos calabozos da comisaría do Paseo Mª Agustín (en dependencias policiais de adultos), se lle toman as pegadas dactilares e unha foto, se busca o seu "rastro" nas bases de datos de inmigrantes que ten a Policía Nacional e a policía científica comproba a autenticidade do seu pasaporte.
Aínda que pareza mentira, este é procedemento "normal" cun menor estranxeiro. A partir de aquí empeza o "irregular": malia os documentos que achega o menor e malia que o ditame da policía científica sobre o seu pasaporte é que non está falsificado, a declaración que no seu momento A.K. realiza no CIE priorízase sobre a validez da súa documentación. Solicítase a Fiscalía de Menores que autorice a realización dunha proba radiolóxica para determinar a súa idade e, sorprendentemente, a Fiscalía autoriza porque a directiva de FGE de marzo de 2012 ordena realizar a proba "en caso de dúbida sobre a idade".
A radiografía (que é unha proba "aproximativa" con ampla marxe de erro segundo as características de cada individuo) estima que A.K. ten máis de 18 anos e non menos, como consta na súa documentación. Dende ese momento a A.K. trátaselle como maior de idade, é detido como adulto, pasa dous días no calabozo, é expulsado do Centro de Acollida e ao quedar en liberdade encóntrase imputado como adulto dun presunto delito de falsidade documental. Actualmente reside no Albergue Municipal de Zaragoza.
Aínda que todo ese disparate obedece á suposta sospeita de que poida ser maior de idade, a policía veu a recoñecer de forma verbal a letrada que asistiu A.K. que o seu pasaporte era aparentemente válido. Máis tarde, o informe oficial que a policía científica trasladou ao Xulgado di textualmente nas súas conclusións: "Considérase auténtico o pasaporte analizado". Malia esta peritación, malia que hai abundante documentación sobre o inexacto das probas de idade e precedentes de xuízos gañados por menores noutras comunidades por ser considerados como adultos por estes mesmos motivos, a Fiscalía de Menores considera que "a única proba válida para determinar a idade" é a proba radiolóxica. Preguntámonos (e sabemos a resposta) que opinaría a fiscalía se o pasaporte fose canadense, francés ou xaponés, por exemplo, e non africano.
Dende ASAPA (Asociación de Seguimento e Apoio a Persoas Presas de Aragón) denunciamos a situación de A.K. e a violación de dereitos fundamentais que supón a política de expulsión sistemática amparada na Instrución 1/2012 da Fiscalía Xeral do Estado[1]. Á vista de que os casos como o de A.K. véñense repetindo con máis e máis frecuencia, o Grupo de Menores de ASAPA xa denunciou [2] esta práctica hai dous meses.
A Fiscalía de Menores, lonxe de cumprir coa súa obriga de velar polo interese superior do menor, decide botar ao rapaz ao Alberge Municipal e imputarlle arbitrariamente uns cargos carentes de proba, talvez apostando por unha condena penal para evitar anoxosos trámites administrativos e expulsalo máis doadamente do noso país?
Do mesmo modo, o servizo de Protección de Menores foi en todo momento cómplice desta situación, inhibíndose da súa obriga de protexer o menor malia ter toda a información que se plasma neste documento. Malia que esta asociación informou repetidas veces aos seus máximos responsables (Javier Ferrer, Xefe do Servizo de Protección de Menores e Ana Goez, Subdirectora Provincial de Protección á Infancia e Tutela), o Servizo de menores mantivo a A.K. nunha situación clara de desamparo.
Entendemos que esta forma de proceder:
- descoñece a lexislación vixente en materia de menores tanto no plano interno coma no internacional;
- supón un desprezo cara aos documentos expedidos por países soberanos e que, polo tanto dan proba fidedigno da idade dun menor, fronte a probas non contrastadas (como as radiolóxicas) nas que nin sequera vén a expresarse a marxe de erro das mesma;
- enmárcase dentro dunha dinámica establecida no Servizo de Protección de Menores de pechar cantos expedientes sexa posible;
Así mesmo recordamos que unha práctica similar neste mesmo contexto xa deu lugar á interposición, por organizacións defensoras dos Dereitos Humanos, dunha querela criminal contra o Ministerio Público ante o TSJ de Canarias por delito de prevaricación.
Grupo de Menores de ASAPA - Asociación para o Seguimento e Apoio a Persoas Presas en Aragón.
22 de maio de 2013
C/ Barrioverde n.º 10. 50002 Zaragoza. Tel/Fax 976399670. asapa_zgz@hotmail.com/asapamenores@hotmail.es
[1]Ver o texto da Directiva [29 de marzo de 2012]:
[2]La denuncia de ASAPA [20 de marzo de 2013]:
Etiquetas: abuso forzas da orde, carcel, centro menores, inmigración, juizo
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)